Coba jelasin Ciri-ciri dari Terrapene ornata luteola dalam bahasa melayu dong

Ciri-ciri morfologi kura-kura ini ialah bentuk cangkerangnya yang boleh menutup keseluruhan bahagian lembut badannya. Karapasnya (cangkerang belakang) mengandungi kepingan skut yang membentuk keseluruhan cangkerang. Sangkar rusuknya bersambung dengan tulang belakang menjadikan ia berbeza berbanding kura-kura akuatik yang lain.

Plastronnya (cangkerang hadapan) memiliki engsel yang membolehkan ia memasukkan kepala dan seluruh kakinya kedalam cangkerang (Gambar 1).

Kura-kura ini juga memiliki garisan kuning pada bahagian karapasnya. Plastron pula berwarna coklat dengan tompokan kuning, dengan kepala dan kakinya yang berbelak. Sesetengah kura-kura jantan memiliki kepala berwarna hijau. Warna pada badannya menyerupai warna permukaan tanah di kawasan gurun menjadikan ia satu penyamaran yang baik. Kebanyakan kura-kura jantan mempunyai mata berwarna merah.

Kura-kura jantan memiliki lekuk pada bahagian perut, berekor tebal dengan kloakanya di hujung ekor. Kaki belakang lebih panjang, kukunya panjang dan melengkung memudahkan ia mencengkam kura-kura betina semasa proses mengawan. Walaupun anatomi badannya menyerupai kura-kura air tawar, namun ia tidak berhibernasi di dalam air seperti kura-kura akuatik yang lain.

Panjang kura-kura dewasa sekitar 125–130 mm, di mana kura-kura betina lebih panjang berbanding jantan. Manakala usianya boleh mencecah sehingga 30 ke 40 tahun.